b'\n_START_ARTICLE_\nYksin\xc3\xa4inen hiiht\xc3\xa4j\xc3\xa4\n_START_PARAGRAPH_\nYksin\xc3\xa4inen hiiht\xc3\xa4j\xc3\xa4 on seikkailuromaani (The Lone Skier, 1947)._NEWLINE_Italian Cortinassa sijatsee Col da Vardan pieni hiihtokeskus johon kuljetaan er\xc3\xa4\xc3\xa4nlaisella k\xc3\xb6ysiradalla. Brittil\xc3\xa4inen k\xc3\xa4sikirjoittaja Neil Blair saa yst\xc3\xa4v\xc3\xa4lt\xc3\xa4\xc3\xa4n Derek Engelsilt\xc3\xa4 tarjouksen tehd\xc3\xa4 k\xc3\xa4sikirjoitus elokuvaan Yksin\xc3\xa4inen hiiht\xc3\xa4j\xc3\xa4; elokuva osin kuvattaisiin juuri Col da Vardassa ja mukaan l\xc3\xa4htee kookas kuvaaja Joe Wesson. Koska paikka on suhteellisen eristetty - sinne p\xc3\xa4\xc3\xa4see vain suksilla ja k\xc3\xb6ysiradalla - paljastuu ett\xc3\xa4 todellinen syy oli natsien sotavuosina piilottama kulta-aarre. Paikalla olikin sekalainen seurakunta: italialainen taloa hoitava pariskunta jotka j\xc3\xa4\xc3\xa4v\xc3\xa4tkin ulkopuolisiksi, italialainen gangsteri ja parittaja Stefan Valdini, ilotytt\xc3\xb6 Carla Rometta, gangsteri Gilbert Mayne, kreikkalainen natsi Keramikos sek\xc3\xa4 Blair, Wesson ja Engels._NEWLINE_Kullasta nousee sis\xc3\xa4llissota; Mayne ampuu Valdinin ja k\xc3\xb6ytt\xc3\xa4\xc3\xa4 Carlan t\xc3\xa4m\xc3\xa4n huoneeseen; nyt h\xc3\xa4n pakottaa loput miehet kaivamaan varastohuoneen lattian auki; kultalaatikot l\xc3\xb6ytyv\xc3\xa4t mutta ne ovatkin t\xc3\xa4ynn\xc3\xa4 multaa; gangsteri raivostuu ja menee huoneeseensa pohtimaan - mutta italialainen talonmies vapauttaakin vihasta suunniltaan olleen Carlan joka telke\xc3\xa4\xc3\xa4 Maynen oven, kaataa sen ali kannullisen petrolia ja sytytt\xc3\xa4\xc3\xa4 tulipalon joka lopulta tuhoaa koko rakennuksen._NEWLINE_Carla ja Mayne k\xc3\xa4yv\xc3\xa4t kaksintaistelun haulikolla ja pistoolilla Maynen ikkunassa - molemmat kuolevat. Engels selvi\xc3\xa4\xc3\xa4 palosta ehjin nahoin ja l\xc3\xa4htee hiiht\xc3\xa4en h\xc3\xa4lytt\xc3\xa4m\xc3\xa4\xc3\xa4n apua, mutta viimeinen vihollinen, Keramikos, l\xc3\xa4htee per\xc3\xa4\xc3\xa4n. Nyt paikalle tulee kauas n\xc3\xa4kyneen tulipalon h\xc3\xa4lytt\xc3\xa4m\xc3\xa4n\xc3\xa4 muuta apuvoimaa; Blair ja Wesson pelastetaan. Engels ruhjoutuu pahoin kivikossa kaatuessaan hiihtomatkalla ja kuolee Blairin k\xc3\xa4siin. Keramikosin ruhjoo hengilt\xc3\xa4 lumivy\xc3\xb6ry jonka h\xc3\xa4n itse aiheutti ampumalla pakenijan per\xc3\xa4\xc3\xa4n. Kullan kohtalo j\xc3\xa4\xc3\xa4 auki. Blair arvelee tiet\xc3\xa4v\xc3\xa4ns\xc3\xa4 miss\xc3\xa4 se olisi mutta h\xc3\xa4nen mukaansa se oli jo tappanut liikaa.'